Si aliquid de rebus suis, locis Sanctorum, fideles sanctæ Ecclesiæ dare voluerint, hoc sibi proculdubio in æterna beatitudine retribuere confidunt. Idcirco ego in Dei nomine Narduinus, pauens extremæ diem vocationis, ne grauatus mole peccaminum, sine fructu boni operis sterilis inueniar, dono pro remedio animæ meæ,  parentum meorum, res proprietatis meæ, Monasterio sanctæ Mariæ semper Virginis,  sancti Petri Apostolorum Principis,  sancti Benedicti Floriacensis cœnobij, quô corpus eiusdem reuerendi Patris requiescit; quæ sunt fitæ in pago Matisconense, in villa Salmeriaco. Hic sunt mea prata, cum terris cultis  incultis, totum  ad integrum quæsitum,  ad inquirendum: qui quidem in præfata villa, quam ab Abbate memorati loci ad censum teneo, conquæsiui, de meo iure, in ius  dominicationem seruorum Dei, ad iam dicto cœnobio transfero in futurum possidendas; ea scilicet ratione, vt quandiu ordinante Deo aduixero, teneam atque possideam,  post obitum meum, cum omni melioratione, ad prædicti loci dominium reuertatur. Dono autem in præsenti præsignato cœnobio, in iam dicta villa, mansum vnum pro vestidura, vt ab hac die  deinceps, sicut reliquas ipsius Monasterij res, libero in dominando fruantur arbitrio Monachi eiusdem loci. Cætera vero, vt dixi, post obitum meum, tam ea quam ego ipse tribuo, quam ea quod ad censum tenere visus sum, ad locum S. Mariæ, S. Petri, S. Benedicti reuertantur, sine alicuius inquietudine. Si vero aliquis, si ego ipse, aut aliqua emissa persona, contra hanc donationem venire voluerit, aut calumniari, hoc quod repetir non cuindicet, hoc insuper, sociante fisco, auri libras quinque componat,  sua, vt diximus, repetitio nullum obtineat effectum, sed hæc præsens donatio firma  stabilis permaneat, cum stipulatione subnixa. Actum Patriciaco, publice. Signum Narduini, qui hanc donationem fieri  firmare rogauit. Signum Odilæ vxoris suæ. Signum Vvillelmi. Signum Arnulfi. Datum mense Martio, anno vigesimo regnante Lothario Rege. Rainardus subscripsit.